
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 6T/8/2024 7624010063 11. 06. 2024 JUDr. Katarína Šťastná ECLI:SK:OSSN:2024:7624010063.2
ROZSUDOK V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Katarínou Šťastnou na hlavnom pojednávaní konanom dňa 11. júna 2024 takto rozhodol: obžalovaný: ml. A. B., nar. XX.XX.XXXX v C. D. E., trvale bytom C. D. E., C., adresa na doručovanie C. D. E., F. XX uznáva sa za vinného, že dňa 2. októbra 2023 v čase o 15.38 hod. v C. D. E., D. G. H. I. XX v predajni CBA Komfos odcudzil z predajnej plochy predajne tovar a to 1 krabicu s obsahom 12 ks Nicolas vodky 0,7 1 v hodnote 6,99 Eur za kus a to tak, že z palety vzal do rúk krabicu s alkoholom a takto prešiel cez pokladničnú zónu bez priznania a zaplatenia tovaru, čím takto spoločnosti Komfos Prešov, s. r. o., so sídlom Ľubochnianska 2,080 06 Ľubotice, IČO: 36454184 spôsobil škodu v celkovej výške 83,88 Eur a uvedeného skutku sa dopustil aj napriek tomu, že mu bola príslušníkmi PZ Obvodného oddelenia v Spišskej Novej Vsi uložená bloková pokuta zaplatená na mieste vo výške 10,- Eur, číslo bloku: L1290232, ako sankcia za priestupok proti majetku podľa § 50 odsek 1 zákona č. 372/1990 Zb., ktorého sa dopustil dňa 14.08.2023 teda - prisvojil si cudziu vec tým, že sa jej zmocnil a bol za obdobný čin v predchádzajúcich dvanástich mesiacoch postihnutý čím spáchal - prečin krádeže podľa § 212 odsek 1 písmeno g) Trestného zákona Podľa § 98 písm. a) Tr. zákona upúšťa od potrestania ml. obžalovaného A. B., nar. XX.X.XXXX, pretože vzhľadom na povahu spáchaného činu a na doterajší život mladistvého možno dôvodne očakávať, že už prejednanie veci pred súdom postačí na jeho nápravu. odôvodnenie: Podľa § 172 ods. 2 Trestného poriadku rozsudok neobsahuje odôvodnenie.
Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na tunajší súd. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2024:7624010063.2 (dáta aktuálne k 12. 11. 2026). Záväzné je znenie zverejnené súdom.




